زراعت اور کاشتکاروں کی فلاح و بہبود کی وزارت
ابھینو بھارت ابھیان کے حصے کے طور پر ‘ شیریں انقلاب’ کا ہدف حاصل کرنے کے لئے نیشنل بی کیپنگ اینڈ ہنی مشن
این بی ایچ ایم کے تحت 11 منصوبوں کے لئے 2560 لاکھ روپے منظور کئے گئے ہیں
ملک میں سائنٹفک بی کیپنگ کی ترقی کی غرض سے 3 سالہ مدت کے لئے 500 کروڑ روپے مختص کئے گئے ہیں
ملک میں مربوط زراعتی نظام کے حصے کے طور پر مہال پروری کی اہمیت کو پیش نظر رکھتے ہوئے حکومت نے نیشنل بی کیپنگ اینڈ ہنی مشن کے حق میں تین سال مدت کے لئے 500 کروڑ روپے مختص کئے جانے کو منظوری دے دی ہے۔اس مشن کا اعلان آتم نربھر بھارت اسکیم کے ایک حصے کے طور پر کیا گیا۔این بی ایچ ایم کا مقصد ملک میں سائنٹفک طور پر مہال پروری کی مجموعی ترقی اور فروغ ہے۔جس کے ذریعہ نیشنل بی بورڈ کے ذریعہ چلائے گئے پروگرام‘ شیریں انقلاب’ کے ہدف کو حاصل کیاجائے گا۔
این بی ایچ ایم کا بنیادی مقصد کسان اور غیر کسان گھرانوں کی آمدنی اور روزگار کے مواقع پیدا کرنے کے لئے مہال پروری کی صنعت کو مکمل طور پر فروغ دینا ہے۔اس کے ساتھ ساتھ زراعت/ باغبانی کی پیداوار، بنیادی ڈھانچے سے متعلق سہولیات کی ترقی، مربوط مہال پروری فروخت مرکز شہد کی جانچ والی لیباریٹریاں، شہد کی مکھیوں کی بیماریوں کی تشخیص والی لیباریٹریاں،کسمٹر ہائرنگ مراکز،اے پی تھیراپی سینٹرس کا قیام اور مہال پروری کے ذریعہ، خواتین کو تفویض اختیارات بھی اس کے مقاصد میں شامل ہیں۔
اس کے علاوہ اس اسکیم کا مقصد منی مشن ون کے تحت سائنٹفک مہال پروری کے بارے میں بیداری پیدا کرنا ہے جس میں فصلوں کی کٹائی کے بعد مہال پروری کا نظم ونسق، مہال سے حاصل ہونے والی پیداوار، اس کا اکٹھا کرنا، ذخیرہ کاری، مارکیٹنگ اور اس کی قیمت کا تعین وغیرہ کرنا شامل ہیں اور یہ منی مشن ٹو کے تحت کیا جائے گااور مہال پروری میں تحقیق اور ٹیکنالوجی کی تخلیق منی مشن تھری کے تحت کی جائے گی۔ اس سلسلے میں این بی ایچ ایم کو سال 2021-2020 کے لئے 150 کروڑ روپے کی رقم مختص کردی گئی ہے۔
مہال پروری میں بیداری اور صلاحیت سازی،مہال پروری کے ذریعہ خواتین کو اختیارات کی تفویض، پیداوار میں اضافے پر شہد کی مکھیوں کے اثرات کا ٹیکنالوجی کی بنیاد پر مظاہرہ اور کھیتی اور باغبانی کی پیداوار کی معیار میں بہتری کے لئے این بی ایچ ایم کو 11 پروجیکٹوں پر عمل درآمد کے لئے 2560 لاکھ روپے مختص کئے گئے ہیں۔اس کا مقصد کسانوں کو مہال پروری کے خصوصی سازو سامان کی تقسیم کے متعلق معلومات فراہم کرنا ہے جو بیش قیمتی مصنوعات جیسے روئل جیلی، وینوم، کامب ہنی وغیرہ میں کارآمد ہے۔اس کے علاوہ اترپردیش کے کنوج اور ہاتھرس ضلعوں میں پیدا کئے جانے والے اعلی قسم کے شہد کے حوالے سے بھی ان لوگوں کو آگاہ کیاجائے گا۔
اہم حصولیابیاں
- دوعالمی سطح کی شہد کی جانچ کی لیباریٹریاں، ایک این ڈی ڈی بی، گجرات میں اور ایک آئی آئی ایچ آر،بنگلورو، کرناٹک میں منظوری / تشکیل دی گئی۔ آنند میں بننے والی لیبارٹری کا نام این اے بی ایل ہے اور اس کاافتتاح زراعت اور کسانوں کی بہبود کے مرکزی وزیر حکومت ہند نے 24 جولائی 2020 کو کیا۔ اب اس لیباریٹری میں ایف ایس ایس اے آئی کے ذریعہ مقرر کردہ تمام پیرا میٹرس کے لئے شہد کے نمونوں کی جانچ شروع کردی گئی ہے۔
- این این بی کے ذریعہ 16.00 لاکھ ہنی بی کالونیز کے ساتھ 10 ہزار مہال پروری اور شہد کے لئے کام کرنے والی سوسائٹیوں / فرموں اور کمپنیوں کو رجسٹرڈ کیا گیا۔
- شہد اور مہال کی پیداوار کے حوالے سے ذرائع کو ترقی دینے کے لئے تجویز کو منظوری دی گئی اور اس پر کام بھی شروع کردیا گیا۔اس کے ذریعہ شہد اور اس کی دوسری مصنوعات میں ملاوٹ پر قابو پایا جاسکے گا۔
- کسانوں اور مہال پروری کرنے والوں کو سائنٹفک مہال پروری کی تربیت دی گئی ہےجس میں اعلی معیار کی شہد کی مصنوعات جس میں بی –پولن، پروپولس، روئل جیلی، بی وینم وغیرہ کی تیاری شامل ہیں۔
- بہار،اترپردیش، مدھیہ پردیش، راجستھان اور مغربی بنگال میں مہال پروروں اور/ شہد کی مصنوعات تیار کرنے والوں کے پانچ ایف پی اوز بنائے گئے ہیں۔ زراعت اور ایف ڈبلیو کے وزیر کے ذریعہ 2020-11-26 کو ان کا افتتاح بھی کردیا گیا ہے۔
- شہد کی پیداوار جو سال 2014-2013 میں 76150 ایم ٹی تھی،2020-2019 میں بڑھ کر 120ہزار ایم ٹی ہوگئی جو 57.58 فیصد کے اضافے کو ظاہر کرتی ہیں۔
- شہد کی برآمد 2014-2013 میں 2837842 میٹرک ٹن تھی جو 2020-2019 میں بڑھ کر5953674 میٹرک ٹن ہوگئی۔ جس سے 109.80 فیصد اضافہ کا پتہ چلتا ہے۔
- مہال پروری کے مثالی نمونوں کے طور پر 16 مربوط مہال پروری ترقی مراکز  شروع کردیئے گئے ہیں۔یہ مراکز ہریانہ،دہلی،بہار، پنجاب، مدھیہ پردیش، اتراپردیش، منی پور، اتراکھنڈ، جموں وکشمیر، تمل ناڈو، کرناٹک، ہماچل پردیش، مغربی بنگال، تریپورہ، آندھرا پردیش اور اروناچل پردیش میں قائم کئے گئے ہیں۔
- فصلوں کی باروری میں مدد حاصل کرنے کے لئے سائنٹفک مہال پروری کے طریقے اختیار کرتے ہوئے لوگوں میں مہال پروری کے کردار کی اہمیت کے حوالے سے بیداری پیدا کی گئی۔
مہال پروری ایک زراعت پر مبنی سرگرمی ہے، مربوط زراعت نظام کے حصے کے طور پر دیہی علاقوں کے کسان یا بے زمین مزدور اختیار کررہے ہیں۔مہال پروری کسانوں اور مہال پروری سے وابستہ لوگوں کی آمدنی میں اضافہ کا باعث بن رہی ہے اور اس کے ذریعہ شہد اور دیگر بیش قیمتی مصنوعات لوگوں کو حاصل ہورہی ہے۔ہندوستان کی متنوع موسمی حالتیں مہال پروری، شہد کی پیداوار اور اس کی برآمد کے لئے بہترین مواقع مہیا کرتی ہے۔
۔۔۔۔۔۔۔۔۔۔۔
ش ح۔ س ب ۔ رض
U- 1448
(Visitor Counter : 165